Morten Krogvold

**Morten Krogvold** (født 3. mai 1950 i Oslo) er en norsk fotograf.

Krogvold er kjent for sine portretter av fremstående kunstnere og stemningsfulle landskaper i sort/hvitt. Han har deltatt på en rekke kollektivutstillinger i inn- og utland. Krogvold har hatt mange separatutstillinger. I 1979 ble han som den andre fotograf i Norge antatt på Høstutstillingen, hvor han også var representert med bilder i 1980, 1981 og 1983.

Han mottok Statens reise- og studiestipend i 1979 og 3-årig arbeidsstipend for kunstnere i 1980. I 1989 fikk han Fotografiprisen, som for første gang ble utdelt i forbindelse med fotografiets 150-årsjubileum. Han var mottaker av Oslo bys Kulturpris 1996.

Han har utsmykket hotellet Farris Bad i Larvik og Cathinka Guldberg-senteret i Oslo.

Han har holdt en rekke kurs i fotografi i Vågå over flere år. Opprinnelig var tanken å holde fire kurs, men pr. mai 2020 er det holdt 150 kurs. Krogvold er kjent for sin entusiasme og evne til å formidle fotografi. Han er også kjent som en dyktig kulturagitator.

Han har holdt internasjonale kurs i fotografi i en rekke land: England, USA, Italia, Kina, Sør-Afrika, Irland, Hellas, Portugal, Tsjekkia og de nordiske land.

Morten Krogvold er ridder av St. Olavs orden (2005). Han er også tildelt Oslo bys kunstnerpris, Hasselblad Masters, Oslo buys kulturpris og Vågå kommunes kulturpris (2004). 

Krogvold var programleder for portrettserien Ansikt til ansikt på NRK 1 i 2006.

## Portretteksempler
;Norske næringslivsledere 2010

Fil:Zimmermann boerresen.jpg|Erik Zimmermann Børresen
Fil:Lasse kokvik.jpg|Lasse Kokvik
Fil:Kalle lisberg.jpg|Kalle Lisberg
Fil:Trygve ronningen.jpg|Trygve Rønningen


## Utstillinger
**Kollektivutstillinger**
* Høstutstillingen – Oslo (1979, 1980, 1981, 1983)
* 1979 Statens reise og studiestipend
* 1980 Mottatt Statens 3-årige arbeidsstipend for kunstnere
* 1989 Mottaker av Fotografiprisen. Utdelt for første gang i forbindelse med fotografiets 150-årsjubileum.
* 1996 Mottaker av Oslo bys Kunstpris 
* 2002 Hasselblad Masters (les mer..)?
* 2004 Oslo Bys Kulturpris/æresprisen
* 2005 Vågå Kommunes Kulturpris 
* 1979 Photographies Her & Nå Hennie Onstad-senter, Høvikodden, Norway
* 1997 Fotografier De magiske bilder, Norsk Fotokunst i Dag, Stavanger Kunstforening. Norge
* 1998 Fotografier TID, Bilina, Tsjekkia. 
* 2005 Fotografier Ibsens Kvinneskikkelser Stavanger Kulturhus, Norge

**Separatutstillinger**
* 1980 Fotografier Preus fotomuseum, Horten, Norge
* 1983 Fotografier Galleri F15, Jeløya, Norge
* 1987 Fotografier International Gallery of art, Peking, Kina
* 1988 Fotografier Trianon de Bagatelle, Paris, Frankrike
* 1992 Fotografier Den Norske Filmfestivalen Haugesund, Norge
* 1993 Fotografier Fotogalleriet i Oslo, Norge
* 1993 Fotografier Care for the Elderly National Museum, Monuments, and Art Gallery, Botswana
* 1993 Fotografier Fotomessan , Göteborg, Sverige
* 1994 Fotografier Billedhuset, København, Danmark
* 1995 Fotografier Royal Academy of Arts, Dublin, Irland
* 1996 Fotografier 100 portretter fra slutten av de første 100 år Filmens Hus, Oslo
* 1996 Fotografier 100 portretter fra slutten av de første 100 år Haugesund Filmfestival 
* 1997 Fotografier Solli Bruk, Norge
* 1997 Fotografier Nordens hus, Reykjavik, Island
* 1997 Fotografier Toronto, Canada
* 1997 Fotografier Alta Museum, Norge
* 1998 Fotografier Fotobienalen, Søderhamn, Sverige
* 1999 Fotografier Tid Stenersen Museet, Oslo, Norge
* 2001 Fotografier Uhakika Kvinnebilder fra Afrika. Rådhusgaleriet, Oslo, Norge
* 2001 Fotografier, Vandreutstilling i Norge
* 2002 Fotografier The Hasselblad Center, Göteborg 
* 2002 Fotografier Images Weidemannsamlingen, Ringebu
* 2002 Fotografier Dakha, Bangladesh. 
* 2002 Fotografier Hasselblad-senteret Göteborg, Sverige 
* 2002 Fotografier Dakha, Bangladesh.
* 2003 Fotografier Ansikt til Ansikt fra TV-serien i NRK, Hennie Onstad Kunstsenter, Høvikodden, Norge
* 2004 Fotografier Kvinner Care Hennie Onstad Kunstsenter, Høvikodden, Norge
* 2004&ndash;2005 Vandreutstilling i Norge med Kvinner Care
* 2004 Fotografier Italienske Hemmeligheter, Kirke Kunst Kultur Festival Kristiansund Kunstforening Norge. 
* 2004 Fotografier Italienske Hemmeligheter Bodø domkirke, Norge 
* 2005 Fotografier Bærum Kunstforening Sandvika, Bærum, Norge

## Bøker
* 1982 Odd Hilt, Bilder gjennom 50 år Samarbeid med Odd Koefoed, Norge
* 1983 Portretter/Portraits, Norge
* 1986 Det gjelder livet Landsforeningen mot kreft, Norge
* 1988 Oslobilder I samarbeid med Tove Nilsen, Norge
* 1993 Det avgjørende øyeblikk, Norge
* 1995 Du smiler til meg fra et falmet bilde Samarbeid med Margaret Skjelbred, Norge
* 1996 100 portretter fra slutten av de første 100 år I sambarbeid med Det Norske Filminstitutt, Norge (les mer..)
* 1997 No Barriers I samarbeid med Kon-Tiki Museum og Telenor. Norge
* 2000 Mannsbilder fra Bibelen I samarbeid med Håvard Rem, Norge
* 2000 Det hvite hus I samarbeid med NRK 
* 2000 Fotografier I samarbeid med Norges Sykepleierforbund Norge
* 2001 Images I samarbeide med Lexmark Norge (les mer..)
* 2002 Italienske hemmeligheter I samarbeid med Ranveig Eckhoff, Norge
* 2003 Ansikt til Ansikt, for NRK Norge
* 2004 The Yara Story, utgitt av Yara International ASA Norway
* 2004 Kvinner Care, for Care Norge.
* 2004 Fattig Talt, I samarbeid med Sosial-og helsedirektoratet
* 2005 Fattig Talt, -fra den andre siden I samarbeid med Sosial-og helsedirektoratet 
* 2006 Ansikt til Ansikt, for NRK Norge
* 2007 Photographs 1977-2007, Norge

## TV-program
* 2003 8 kulturelle TV-program "Ansikt til Ansikt" for NRK 1.
* 2004 "Gullruten" 1. pris for beste TV- dokumentar program for Redningsselskapet "Tett på Redningsselskapet"
* 2006 8 kulturelle TV-program "Ansikt til Ansikt II" for NRK 1 .

## Referanser


## Eksterne lenker
* 
* 
* 
* 
*  Digitalkopi av eget fotohefte 1993